Skjøt løven Cecil - utelukker ikke ny jakt
Den GPS-merkede løven var en av de største attraksjonene i Hwange-nasjonalparken i Zimbabwe inntil han ble drept 6. juli i år. Kort tid senere ble tannlegen Walter Palmer fra den amerikanske delstaten Minnesota hengt ut som løvens drapsmann. Saken engasjerte millioner av mennesker verden rundt og hovedpersonen selv gikk i dekning. Søndag avviser Palmer at han har noe å skjule i et intervju med avisen Minneapolis Star Tribune og nyhetsbyrået AP. – Jeg har vært borte fra offentligheten. Det betyr ikke at jeg gjemmer meg. Jeg har vært sammen med mennesker, familie og venner. Hvor jeg har vært er ikke så viktig, sier Palmer. Han opplyser at han i løpet av få dager planlegger å vende tilbake til jobben ved tannklinikken sin i tettstedet Bloomington. – Mine ansatte og pasienter støtter meg og vil ha meg tilbake på jobb. Sett denne? Palmers «drapsselfie» vekker avskyIfølge en talsmann ble Cecil funnet hodeløs og flådd i utkanten av parken. Etterforskningen har vist at jaktlaget trolig bandt døde dyr på bilen sin i et forsøk på å lokke løven ut av parkområdet. Den erfarne jegeren Theo Bronkhorst, som hjalp Palmer, har tidligere fortalt at amerikaneren først skjøt løven med pil og bue, for så å ta livet av den med gevær minst 40 timer senere. Guiden snakker ut: – Ville jakte elefant Bronkhorst er selv siktet for å ikke å ha stanset den ulovlige jakten. Selv hevder tannlegen at han ikke visste at løven var merket og fredet. – Hvis jeg hadde visst at denne løven hadde et navn, og at den var viktig for landet eller et forskningsprosjekt, ville jeg åpenbart ikke ha tatt den. – Ingen i vårt jaktlag, hverken før eller etter, kjente til løvens navn. Les også: «Er det så vanskelig for deg å få ereksjon at du er nødt til å drepe ting som er sterkere enn deg?»Rasende dyrevernerne, som blant annet ga Palmer kallenavnet «Slakteren fra Bloomington», har de siste ukene demonstrert utenfor tannlegekontoret. Det har også kommet flere reaksjoner fra både kjendiser og politikere. – Jeg forstår ikke hvordan noen kan mene at det å lure et dyr ut av sitt reservat kan være en sport. Jeg syns bare det er grusomt, uttalte Minnesota-guvernør Mark Dayton i juli. Walter Palmer forteller at han er lei seg for hvordan saken har påvirket de ansatte, men understreker at det har gått verst utover hans aller nærmeste. – Dette har vært spesielt vanskelig for min kone og datter. De har blitt truet i sosiale medier, og igjen, jeg kan ikke forstå mennesker som går etter de som ikke har hatt noe som helst med saken å gjøre. Fått med deg? Professor: Jakt-turisme bidrar til vernHan ønsker ikke å oppgi nøyaktig hvor mye han betalte for jaktturen, men opplyser at det ikke var mer enn 50.000 dollar (415.000 kroner, journ.anm). Samtidig hevder Palmer at han aldri gjorde noe galt under Afrika-oppholdet. – Zimbabwe har vært et flott land for meg å jakte i, og jeg har alltid fulgt landets lover. Tannlegen har ikke et klart svar på spørsmålet om han ønsker å reise tilbake til Zimbabwe for å jakte flere dyr. – Jeg vet ikke noe om fremtiden. Husker du? Turistguide drept av løve i Cecils parkVia sin rådgiver Joe Friedberg, som til vanlig jobber som advokat, avviser Palmer at han frykter noen rettslige konsekvenser etter løvedrapet. – Jeg er ikke Walters advokat nå, fordi Walter ikke trenger en advokat i denne situasjonen, sier Friedberg. Rådgiveren legger til at de åpnet for at amerikanske viltmyndigheter kunne avhøre Palmer, så lenge samtalen ble tatt opp på bånd, men at de aldri fikk et svar på tilbudet. – Hvis noen myndigheter eller etterforskere skulle hevde at han har brutt en lov, ville vi vært villige til å snakke om det.
Amerikanske Walter Palmer fikk hele verden mot seg etter at han drepte løven Cecil tidligere i år. Nå gleder tannlegen seg til å jobbe igjen.